title: Chesapeake (suterot)
text: Steed yasik tozatenon tid kristevaf ( Maryland tiyir pilkovaf tison boniaxo kaxaayano pu eireaf kristevaf jiomik ke XVIII-eafa decemda ), isen vanpid olaxamidusik ise va tegirapa kaliapon voned ise remi toloya decemda va Engla dun skedapad. Nuyotaf is ponkaf gu Afirietugal, do Washington bak Geja ta Volruptesuca doalied. Mali XIX-eafa decemda, va pemaxo ke geekaf midurasavepesikeem lotis levetiruca adre kazokeved, nekev « tulafa » adala ke intafo miduxo nume kaikion bexodiskon titaytcud, kali parmafa rawawera ke intafo lecafo yasaxopo.